પોરબંદરના છાંયામાં રહેતા બાલુભાઇ ગીગાભાઇ ખરા ઉ.વ. 45 રીક્ષા ડ્રાઇવર હોવાથી ભાડા માટે નજીકના વિસાવાડા ગામે મંગળવારે રાત્રે ગયા હતા અને પરત ફરતી વખતે તેને અનિલ ઉર્ફે ખોડો સાજણ કેશવાલા અને અન્ય બે શખ્સોએ રોકીને તેની પુછપરછ કરતા તે દલિત હોવાનું અને વિસાવાડા ગામે રીક્ષાના ભાડા માટે ગયો હોવાનું જણાવ્યું હતું. ત્યારબાદ આ શખ્સોએ તેને જ્ઞાતિપ્રત્યે અપમાનિત કરીને માર માર્યો હતો અને તેની ઉપર કાર ચલાવવાની પણ કોશીષ કરી હોવાનું પોલીસ ફરિયાદમાં જણાવાયું છે.